CELEX: 32015R1799
Language: hr
Date: 2015-10-05 00:00:00
Title: Provedbena uredba Komisije (EU) 2015/1799 оd 5. listopada 2015. o razvrstavanju određene robe u kombiniranu nomenklaturu

8.10.2015   
               
               
                  HR
               
               
                  Službeni list Europske unije
               
               
                  L 263/14
               
            PROVEDBENA UREDBA KOMISIJE (EU) 2015/1799
      оd 5. listopada 2015.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima, robu opisanu u stupcu (1) tablice u Prilogu ovoj Uredbi potrebno je razvrstati u odgovarajuću oznaku KN iz stupca (2), a na temelju obrazloženja navedenog u stupcu (3) te tablice.
               
            
                  (4)
               
               
                  Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za Carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 5. listopada 2015.
         
            
               Za Komisiju,
            
            
               u ime predsjednika,
            
            Heinz ZOUREK
            
               Glavni direktor za oporezivanje i carinsku uniju
            
         
      
      
         (1)  SL L 256, 7.9.1987., str. 1.
      
      
         (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
      
         PRILOG
         
                     Opis robe
                  
                  
                     Razvrstavanje (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Proizvod u obliku praha, pripremljen za maloprodaju u plastičnoj kutiji koja sadržava 300 g proizvoda. Preporučena dnevna doza (10 g) sastoji od sljedećeg (u miligramima):
                     
                                    
                                                —
                                             
                                             
                                                aminokiseline (mješavina arginina i citrulina)
                                             
                                          
                                 
                                    5 200
                                 
                              
                                    
                                                —
                                             
                                             
                                                vitamin C (kao askorbinska kiselina)
                                             
                                          
                                 
                                    500
                                 
                              
                                    
                                                —
                                             
                                             
                                                L-taurin
                                             
                                          
                                 
                                    300
                                 
                              
                                    
                                                —
                                             
                                             
                                                vitamin E (kao D-alfa-tokoferil acetat)
                                             
                                          
                                 
                                    90
                                 
                              
                                    
                                                —
                                             
                                             
                                                alfa-lipoična kiselina
                                             
                                          
                                 
                                    10
                                 
                              
                                    
                                                —
                                             
                                             
                                                folna kiselina
                                             
                                          
                                 
                                    0,4
                                 
                              
                                    
                                                —
                                             
                                             
                                                matičnjak
                                             
                                          
                                 
                                    50
                                 
                              
                                    
                                                —
                                             
                                             
                                                kalcij (kao CaCO3)
                                             
                                          
                                 
                                    66
                                 
                              Proizvod sadržava i male količine limunske kiseline, sukraloze i silicijeva dioksida.
                     Prema oznaci proizvod je dodatak prehrani namijenjen prehrani ljudi kojim se pridonosi brizi za tijelo i cjeloživotnoj dobrobiti.
                     Navedena preporučena dnevna doza iznosi 10 g (2 žličice).
                  
                  
                     2106 90 92
                  
                  
                     Razvrstavanje se utvrđuje općim pravilima 1 i 6 za tumačenje kombinirane nomenklature, točkom (a) dodatne napomene 1. uz poglavlje 30. i na temelju naziva oznaka KN 2106, 2106 90 i 2106 90 92.
                     Proizvod je pripravak označen kao dodatak prehrani namijenjen prehrani ljudi koji sadržava vitamine i aminokiseline.
                     Proizvod nije namijenjen dijagnosticiranju, liječenju, izlječenju ili sprečavanju bolesti u smislu tarifnog broja 3004. Iako sadržava znatno višu razinu vitamina C i E od preporučene dnevne doze, ne ispunjava zahtjeve iz točke (a) dodatne napomene 1. uz poglavlje 30. Stoga je razvrstavanje proizvoda u oznaku KN 3004 isključeno.
                     Budući da se proizvod stavlja u ambalažu s naznakom održavanja općeg zdravlja ili dobrobiti, to je prehrambeni proizvod nespomenut niti uključen na drugom mjestu (vidjeti i Objašnjenja Harmoniziranog sustava za tarifni broj 2106, drugi stavak, točku 16.).
                     Proizvod se stoga razvrstava u oznaku KN 2106 90 92 kao „ostali prehrambeni proizvodi”.